**Kevin Roshon Samuels** (13 Mac 1965 - 5 Mei 2022) merupakan seorang personaliti internet dan perunding imej dari Amerika Syarikat. Beliau mula menjadi terkenal pada tahun 2020 dan dianggap sebagai tokoh polarisasi berdasarkan strim langsung YouTube dan Instagramnya yang membincangkan masyarakat dan hubungan moden.

Kehidupan awal dan pendidikan
-----------------------------

Kevin Samuels dilahirkan pada 13 Mac 1965,  di Oklahoma City. Beliau bersekolah di Millwood High School,  dan meneruskan pelajaran dalam bidang kejuruteraan kimia di Universiti Oklahoma, tetapi tidak menamatkan pengajian kerana menghidap kanser di usia 21 tahun.

Kerjaya
-------

Samuels bekerja dalam industri pemasaran sebelum memulakan firma perunding imej pada tahun 2013.  Beliau mengumpul berjuta pengikut, dari YouTube dan Instagram dan beberapa platform dalam talian yang lain.  *The New York Times* menulis beliau membina imej sebagai "pihak berkuasa hipermaskulin yang bertutur kata biasa" yang menyokong "peranan jantina yang ketat" di mana lelaki mengambil alih kuasa.  Beliau mempunyai 1.4 juta pengikut di Youtube dan 1.2 juta pengikut di Instagram dan semakin mendapat tarikan dalam budaya Hip-Hop arus perdana, dengan tokoh seperti Nicki Minaj, Future, Brittany Renner dan bintang realiti TV Tommie Lee menjadi tetamu dalam programnya.  Pada Februari 2022, Nicki Minaj menunjukkan sokongan terhadap kerjanya.  Marlon Wayans dan Tamar Braxton juga melakukan perkara yang sama. 

Samuels sering menekankan kepercayaan bahawa wanita kulit hitam mempunyai piawaian tinggi yang tidak realistik tentang jenis lelaki yang sepatutnya mereka bertemujanji, selain secara lantang mengkritik lelaki yang miskin atau berat badan berlebihan.  Selain itu, beliau mengkritik hebat wanita dan lelaki kulit hitam yang gagal memenuhi nilai tradisional.   Samuels dilabel sebagai misogynoir (tidak suka, menghina, atau prasangka yang tertanam terhadap wanita kulit hitam) aktif,    dan sebahagian daripada manosfera berkulit hitam,  manakala penyokongnya mempertahankannya sebagai penyokong "nilai tradisional".   

Pada Februari 2022, Samuels merakam sebuah video muzik di mana beliau melakonkan adegan sesi nasihat temu janji dengan penyanyi rap Future untuk single "Worst Day ".

Kehidupan peribadi dan kematian
-------------------------------

Samuels telah berkahwin dan bercerai sebanyak dua kali.  Beliau mempunyai seorang anak perempuan. 

Pada 5 Mei 2022, Samuels didapati tidak bertindak balas di apartmennya di Atlanta selepas seorang wanita yang tinggal bersamanya menelefon talian 911, memberitahu pengendali Samuels mengadu sakit dada dan telah rebah. Samuels dikejarkan ke hospital, di mana beliau kemudiannya meninggal dunia. Beliau meninggal dunia di usia 57 tahun.

Rujukan
-------

1. ↑  Espinoza, Joshua (May 6, 2022). "Kevin Samuels, Polarizing Influencer Who Gave Relationship Advice, Dead at 57". *Complex*. Dicapai pada May 6, 2022.
2. ↑  Bero, Tayo. "How Steve Harvey Birthed A Generation Of Black Male Relationship Experts & Why Black Women Follow Them". *www.refinery29.com* (dalam bahasa Inggeris). Dicapai pada May 9, 2022.
3. 1 2 3 4 5 6 7  Victor, Daniel (May 7, 2022). "Kevin Samuels, a Polarizing YouTube Personality, Dies at 57". *The New York Times*. Dicapai pada May 7, 2022.
4. 1 2  "Kevin Samuels on High Value Men, "Average at Best" Women, Gay Rumors, Lori & Megan (Full Interview)". *Youtube*.
5. 1 2  Burke, Minyvonne (May 6, 2022). "Kevin Samuels, YouTuber with 1.4M subscribers, has died, his mother says". NBC News. Dicapai pada May 6, 2022.
6. ↑  "T.I. Defends YouTube Personality Kevin Samuels, Blasts Critics Celebrating His Death". Vibe. May 9, 2022.
7. ↑  "The Instagram Live with @Nicki Minaj". *Youtube*. Dicapai pada February 2, 2022.
8. ↑  Germain, Atahabih (May 6, 2022). "Mother of Kevin Samuels Confirms Controversial YouTuber and 'Image Consultant' Has Passed Away at 56, Marlon Wayans and Tamar Braxton Send Their Condolences". *Atlanta Black Star*.
9. 1 2 3  Staff (May 6, 2022). "Controversial Relationship Personality Kevin Samuels Has Died". *GQ*. Dicapai pada May 6, 2022.Staff (May 6, 2022). "Controversial Relationship Personality Kevin Samuels Has Died". *GQ*. Retrieved May 6, 2022.
10. ↑  Peeples, Tanesha (May 6, 2022). "Social Media Murdered Kevin Samuels Before His Death Was Confirmed". *The Black Wall Street Times*. Dicapai pada May 9, 2022.
11. ↑  Linley, Zack (May 6, 2022). "Stop The Cap! We All Know Why Kevin Samuels' Death Is Making Black Women Feel A Way". *Black News Newsone*. Dicapai pada May 9, 2022.
12. 1 2  McDuffie, Candace (May 2, 2022). "When Will Kevin Samuels Finally Be Canceled?". Yahoo! News. Dicapai pada May 6, 2022.McDuffie, Candace (May 2, 2022). "When Will Kevin Samuels Finally Be Canceled?". Yahoo! News. Retrieved May 6, 2022.
13. ↑  Staff (May 6, 2022). "Kevin Samuels passes away at 56". WBLS. Dicapai pada May 6, 2022.
14. ↑  Young, Nicole (January 25, 2022). "My Brush With the Black Manosphere". *Elle*.